RT ฮอตงานเพียบ! มั่นใจปีนี้กำไรสดใส
RT ยังมีทิศทางไตรมาส 2/64 ที่ดี หลังทยอยรับรู้รายได้ตามแผนการดำเนินงานที่วางไว้ต่อเนื่องจากไตรมาสแรก จากโครงการก่อสร้างอุโมงค์ส่งน้ำ
RT ยังมีทิศทางไตรมาส 2/64 ที่ดี หลังทยอยรับรู้รายได้ตามแผนการดำเนินงานที่วางไว้ต่อเนื่องจากไตรมาสแรก จากโครงการก่อสร้างอุโมงค์ส่งน้ำ
26 มิ.ย. 2564

คุณค่าบริษัท
บริษัท ไร้ท์ทันเน็ลลิ่ง จำกัด (มหาชน) หรือ RT ยังมีทิศทางผลการดำเนินธุรกิจไตรมาส 2/2564 ที่ดี หลังทยอยรับรู้รายได้ตามแผนการดำเนินงานที่วางไว้อย่างต่อเนื่องจากไตรมาสแรก จากโครงการก่อสร้างอุโมงค์ส่งน้ำช่วงแม่แตง-ชุมทางถนนจิระ สัญญาที่ 3 จังหวัดสระบุรี ถึงจังหวัดนครราชสีมา มีความคืบหน้าแล้ว 91%
ขณะเดียวกัน บริษัทมีงานก่อสร้างประตูระบายน้ำศรีสองรัก กรมชลประทาน จังหวัดเลย โดยมีความคืบหน้าแล้ว 17% และโครงการก่องสร้างบ่อพักและท่อร้อยสายไฟฟ้าใต้ดินร่วมกับโครงการรถไฟฟ้าสายสีเหลืองที่มีความคืบหน้าแล้ว 52%
อีกทั้งบริษัทมีงานที่ประมูลได้แล้วอยู่ในระหว่างรอเรียกลงนามในสัญญาไตรมาส 2/2564 จำนวน 3 งาน มูลค่ารวมประมาณ 581 ล้านบาท และมีงานประมูลที่อยู่ระหว่างรอพิจารณาผล จำนวน 2 งาน มูลค่ารวมประมาณ 619 ล้านบาท รวมเป็น 1,200 ล้านบาท
นอกจากนี้ บริษัทยังเข้าร่วมประมูลงานและติดตามงานโครงการที่จะเกิดขึ้นตามแผนภาครัฐ รวมถึงส่วนงานเอกชนอย่างใกล้ชิด เพื่อเพิ่มโอกาสการรับงานใหม่ โดยปัจจุบันบริษัทมีมูลค่างานในมือของไตรมาส 1/2564 อยู่ที่ 3,213 ล้านบาท ทยอยรับรู้รายได้ต่อเนื่องในปี 2564-2566 ผลักดันให้รายได้เติบโต 20% และ Backlog อยู่ที่ 7,000 ล้านบาท ตามแผนที่วางไว้
ส่วนทางด้านนักวิเคราะห์ บล.เคทีบีเอสที คาดผลการดำงานไตรมาส 2/2564 จะเห็นการฟื้นตัวขึ้นจากไตรมาสก่อนหน้า เนื่องจากโครงการที่มีปัญหา cost overrun มีการส่งมอบไปในเดือน เม.ย. 2564 อีกทั้งปัญหาการนำเข้าเครื่องจักรเป็นเพียงปัจจัยชั่วคราว
อย่างไรก็ดี ยังมีมุมมองบวกต่อทิศทางผลการดำเนินงานครึ่งหลังปี 2564 หนุนโดย Backlog ที่อยู่ในระดับสูงถึง 4 พันล้านบาท ขณะที่มองว่ามูลค่างานลงนามสัญญาใหม่ปี 2564 มีโอกาสมากกว่าที่ประเมินไว้ที่ 2.2 พันล้านบาท เนื่องจากล่าสุดจากต้นปีถึงปัจจุบัน จากข้อมูลที่บริษัทแจ้งใน SET บริษัทรับงานใหม่แล้วราว 600 ล้านบาท ขณะที่โครงการรถไฟทางคู่เด่นชัย-เชียงราย-เชียงของ เตรียมเปิดประมูลในวันที่ 18 พ.ค. 2564 ที่ผ่านมา โดยงานอุโมงค์โครงการดังกล่าวมีมูลค่ากว่า 1.5 หมื่นล้านบาท ซึ่งบริษัทมีโอกาสรับงานผ่านผู้รับเหมาช่วงสูงมาก
ท้ายสุดมองว่า RT ยังน่าสนใจ จาก 1) backlog ที่อยู่ในระดับสูงราว 4 พันล้านบาท ซึ่งสามารถ secure รายได้อย่างน้อยถึงครึ่งแรกของปี 2565 ขณะที่แนวโน้มการเติมโครงการใหม่ยังมีสูง และ 2) ปัจจุบันเทรดที่ปี 2564 ค่า PER เพียง 11 เท่า ต่ำกว่าค่าเฉลี่ยกลุ่มผู้รับเหมาขนาดเล็กที่ 16 เท่า คงคำแนะนำ “ซื้อ” ด้วยราคาเป้าหมาย 3.00 บาท
…
ผู้ถือหุ้นรายใหญ่
รายชื่อกรรมการ